**ELŐTERJESZTÉS**

**Hévíz Város Önkormányzat Képviselő-testülete**

**2019. március 28-i nyilvános ülésére**

**Tárgy:** Hévíz-Balaton Airport Kft. légi jármű mozgási területén repülőtéri burkolati jelek újrafestésére biztosított támogatás visszavonása- a 30/2019. (II.19.) képviselőtestületi határozat hatályon kívül helyezése

**Az előterjesztő:** Papp Gábor polgármester

**Készítette:** Kepli József János alpolgármester

**Megtárgyalta:** Pénzügyi, Turisztikai és Városfejlesztési Bizottság

**Törvényességi szempontból ellenőrizte:** Dr. Tüske Róbert jegyző

Papp Gábor

polgármester

**I.**

**TÁRGY ÉS TÉNYÁLLÁS ISMERTETÉSE**

**Tisztelt Képviselő-testület!**

Hévíz Város Önkormányzat Képviselő-testülete 2019. február 19-i ülésén a 30/2019. (II.19.) határozatában döntött arról, hogy a Hévíz-Balaton Airport Kft-nek a 2019-re biztosított 50.000.000,- forintos támogatás terhére 42.000.000,- forintot csoportosít át a légi-jármű mozgási területén repülőtéri burkolati jelek felfestésére. A burkolati jelek felfestésének költsége terv szerint elszámolásra került volna a Hévíz-Balaton Airportra biztosított 6,6 millió forintos beruházás terhére és az elszámolást követően támogatásként a Hévíz-Balaton Airport Kft megkapta volna a forrást működési támogatásként.

A Képviselő-testületi döntést követően 2019. február 20-án kérelem lett benyújtva a Kisfaludy2030 Turisztikai Fejlesztő Nonprofit Zrt-nek, hogy az így megelőlegezett forrás elszámolható legyen a projekt terhére. 2019. március 11-én személyes egyeztetés történt a Kisfaludy2030 Turisztikai Fejlesztő Nonprofit Zrt-vel és a kérelmünkre szóban közölték a választ, hogy a projekt második szakaszának támogató okirata előtt indított beruházást nem tudják az elszámolás keretében befogadni, mert az már megkezdett beruházásnak minősül.

Célszerű és költségtakarékos megoldás, ha a burkolati jelek felfestésre a projekt második szakaszának indítását követően kerül sor. Az első nagygépek érkezéséig viszonylag szűk lesz a határidő, de a reptér stábja jó munkaszervezéssel igyekszik megoldani a feladatot.

Hévíz Város Önkormányzat Képviselő-testülete 30/2019. (II.19.) határozatának hatályon kívül helyezését javasoljuk és a Hévíz-Balaton Airport Kft. támogatás formájában megkapja a 42.000.000,- forintot a hatályos költségvetési rendelet alapján.

A döntéshez egyszerű szótöbbség szükséges.

**II.**

**HATÁROZATI JAVASLAT**

1. Hévíz Város Önkormányzat Képviselő-testülete hatályon kívül helyezi a 30/2019. (II.19.) határozatát. A Hévíz-Balaton Airport repülőtér légi jármű mozgási területén repülőtéri burkolati jelek újrafestését a Kisfaludy2030 projekt keretében kívánja megvalósítani.
2. A Képviselő-testület engedélyezi, hogy a Hévíz-Balaton Airport Kft. támogatás formájában megkapja a költségvetésben tervezett 50.000.000,- forintból még fennálló 42.000.000,- forintot, az elfogadott 6/2019.(II.1). költségvetési rendelet alapján.

Felelős: Papp Gábor polgármester

Benkő Attila ügyvezető igazgató

Határidő: 2019. április 15.

**III.**

**FELÜLVIZSGÁLATOK – EGYEZTETÉSEK**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás / feladat** | **aláírás** | **megjegyzés** |
| Kepli József János | Az előterjesztés  készítője |  |  |
| Szintén László | Közgazdasági osztályvezető / pénzügyi ellenőrzés |  |  |
| Dr. Tüske Róbert | Jegyző / törvényességi felülvizsgálat |  |  |

|  |  |  |  |
| --- | --- | --- | --- |
| **Külsős partner** | | | |
| **név** | **beosztás** | **aláírás** | **megjegyzés** |
| Benkő Attila | Hévíz-Balaton Airport Kft ügyvezetője |  |  |
|  |  |  |  |